جنرل امیر حاتمی :

ایران،آذربائیجان دفاعی تعلقات کسی ملک کیخلاف نہیں

اسلامی جمہوریہ ایران کے وزیر دفاع اور لاسجٹک نے کہا ہے کہ جمہوریہ آذربائیجان کے ساتھ دفاعی شعبے میں دوطرفہ تعاون کا فروغ ہرگز کسی ملک کے خلاف نہیں ہے۔

خبر کا کوڈ: ۴۳۵۱۲۴

تاریخ: ۲۲ ارديبهشت ۲۰۱۸ - ۲۳:۰۳

رسا نیوز ایجنسی کی رپورٹ کے مطابق اسلامی جمہوریہ ایران کے وزیر دفاع اور لاسجٹک نے کہا ہے کہ جمہوریہ آذربائیجان کے ساتھ دفاعی شعبے میں دوطرفہ تعاون کا فروغ ہرگز کسی ملک کے خلاف نہیں ہے۔

یہ بات بریگیڈیر جنرل امیر حاتمی نے جمعرات کے روز جمہوریہ آذربائیجان کے سرکاری دورے کے اختتام پر باکو سے تہران واپسی کے موقع پر ارنا نیوز ایجنسی کے ساتھ خصوصی گفتگو کرتے ہوئے کہی۔

انہوں نے کہا کہ اسلامی جمہوریہ ایران تمام ہمسایہ ممالک کے ساتھ تعلقات کی توسیع کے لئے پُرعزم ہے تاہم ایران کی خارجہ پالیسی میں جمہوریہ آذربائیجان کو بڑی اہمیت حاصل ہے۔

انہوں نے اس بات پر زور دیا کہ ایران اور آذربائیجان سمیت بحیرہ کیسپیئن کے خطے میں موجود تمام ممالک کو اس بحیرے کی سلامتی کے لئے مل کر کام کرنا ہوگا بصورت دیگر تعاون میں خلل پیدا ہونے سے بیرونی مداخلت کے لئے موقع فراہم ہوگا جو خطی سلامتی کے لئے ٹھیک نہیں ہے۔

امیر حاتمی نے کہا کہ انہوں نے آذری صدر، وزیراعظم، وزرائے دفاع او دفاعی صنعت کے ساتھ دوطرفہ تعاون کو بڑھانے کے لئے اہم اور تعمیری مذاکرات کئے۔

انہوں نے دوطرفہ تعلقات کی توسیع کے حوالے سے جمہوریہ آذربائیجان کے صدر کے عزم کو سراہا اور مزید کہا کہ ایرانی سپریم لیڈر اور صدر کی ہدایات کے تحت دونوں ممالک دفاعی اور عسکری شعبوں میں باہمی تعاون کو جلد فروغ دیں گے۔/۹۸۹/ف۹۴۰/